  Виталий Пронин Пиала ӟенелик поттонъя «Факел» заводын ужало 500 пала адямиос. Удмуртилэн Тӧроезлэсь ужзэ быдэсъясь Александр Бречалов вуылӥз предприятиен тодматскыны, ужасьёсын вераськыны.Мар сюлмаськытэ адямиосыз? Посёлокын ялан кысыло тылэз, ву гумыоссы вужесь - ульчаосы ву юнме вия. Нош чагыр эстӥськон пумысен ке, быдэс ёросын 18 процентэз гинэ гуртъёс газэн уло. Котьку сямен куашкан калэ вуэм коркаос пумысен но ужпум ӝутӥськиз. Гурт калыкез висьытэ нылпиослэн улонзы но: гуртысь пиналъёслэн ӧвӧл луонлыксы спортэн умой-умой вырыны.- Мынам будо 2 нылпиосы, сюлмаськисько соослэн азьлань улонзы сярысь, - вера Елена Гурьева. - Гуртамы трос наркоманъёс, СПИД-эн висисьёс, нош урод сямъёсын нюръяськисьёс ӧвӧл.- Шедьтэ мыным мерлыко огазеяськонъёсысь азьветлӥсьёсты, кудъёсыз та бордын дась ужаны. Тыршемзы понна коньдон висъяны быгатомы, - шуиз Александр Бречалов.Удмуртилэн Тӧроезлэсь ужзэ быдэсъясь туннэ вуылоз на Эграла, Сэпе - отын но калыкен пумиськылоз.Мария Векшина  